ตั้งแต่สมัยอดีตจนถึงปัจจุบัน คนไทยก็ยังคงมีความเชื่อเรื่องผีอยู่ โดยมีความเชื่อว่า ร่างกายของเรานั้นมีอีกร่างกายหนึ่งที่ซ้อนทับอยู่ แต่ว่าเรามองไม่เห็น ต้องรอให้ร่างกายที่เห็นเนี่ยตายก่อน เราถึงจะมีอีกร่างกายหนึ่ง ที่ซ้อนออกมาน่ะปรากฏขึ้น ดังนั้นเราจึงมีความเชื่อเกี่ยวกับเรื่องผีว่า เวลามีคนตายไปแล้วเนี่ย เขายังคงมีร่างวนเวียนอยู่ ซึ่งความเชื่อเหล่านี้ ได้รับอิทธิพลมาจากศาสนาพราหมณ์ และความเชื่อที่เป็นมายาคติต่าง ๆ ในสมัยโบราณ ซึ่งความจริงแล้วในศาสนาพุทธ ไม่ได้มีคำสอนเกี่ยวกับเรื่องผีพวกนี้เลย ในเมืองไทยมีผีหลายประเภทมาก ๆ เลยนะครับ อันแรกก็คือผีตานี ผีตานีคือผีผู้หญิงนะครับที่อยู่ตามต้นกล้วย ผีตานีจะมีหน้าตาที่สวยงามนะครับ โดยรูปร่างของผีตานีเนี่ย จะขึ้นอยู่กับลำต้นของต้นกล้วย ถ้าเกิดต้นกล้วยอ้วน ๆหน่อย ผีตานีก็จะตัวอ้วน ๆ แต่ถ้าเกิดต้นกล้วยผอมบาง ผีตานีก็จะหุ่นดีนะครับ ต่อไปเป็นผีกระสือนะครับ ผีกระสือ คือผียายแก่ ๆ นะครับ ที่ตอนกลางคืนเนี่ย จะถอดหัวออกมานะครับ แล้วมันก็จะมีไส้ติดมาด้วยนะครับ โดยผีกระสือจะบินได้นะครับ คือมันจะเป็นหัวคนน่ะ หัวผู้หญิงนะครับ แล้วก็มีไส้ย้อยลงมา แล้วก็มีตับไตไส้พุง แล้วจะมีแสงสว่างนะครับออกมาจากไส้ แล้วก็จะลอยบินไปบินมา ผีกระสือชอบกินของสดของคาวนะครับ ถ้าเกิดบ้านไหน คลอดลูกใหม่ ๆ เนี่ย ผีกระสือก็จะบินไปกินไส้กินพุงนะครับ ผีกระสือจะเป็นผีผู้หญิงนะครับ ถ้าเกิดเป็นผู้ชาย เขาจะเรียกว่าผีกระหังนะครับ ผีกระหังคือผู้ชายที่แบบว่า สมัยก่อนเนี่ย ชอบเรียนวิชาอาคมอย่างเงี้ย แล้วทีนี้พอแกเรียนมาก ๆ เข้า แกก็แบบบินได้อะครับ คือใช้กระด้งอะ กลม ๆใหญ่ ๆ นะครับ ที่เขาเอาไว้ในการ เอ่อ..ร่อนข้าวนะครับผม เอากระด้งมาใส่ที่มือสองข้าง แล้วก็บิน ๆ ๆ ๆ ๆ นะครับ เท่าที่ผมรู้จักผีกระหังมานะครับ ผีกระหังเป็นผีที่ไม่ดังนะครับผม เพราะว่าไม่ค่อยมีใครเอามาทำเป็นหนังนะครับ แต่ว่าผีตานีกับผีกระสือเนี่ย คนเอามาทำเป็นหนังเยอะนะครับ ต่อไปเป็นผีปอบนะครับผม ผีปอบคือผีที่ เอ่อ..ชอบวิ่งไล่กินไก่นะครับ คือมีนิสัยชอบกินของดิบ ๆ แล้วก็ชอบไล่กินตับไตไส้พุงคนนะครับ จะคล้าย ๆ กับผีกระสือนะครับ แต่ว่าบินไม่ได้นะครับ แต่ว่าจะวิ่งไปวิ่งมาเหมือนคนเนี่ยแหละครับ ผีปอบชอบแลบลิ้นแผล็บ ๆ นะครับ และก็ เอ่อ..ตอนกลางคืนเนี่ย ก็จะออกล่าเหยื่อนะครับผม ปัจจุบันและอดีต มีการนำผีปอบมาทำเป็นหนังเยอะมาก ๆ เลยนะครับ เป็นหนังตลกนะครับผม คือเป็นผู้หญิงแก่ ๆ ที่ตอนกลางคืนชอบวิ่งไล่กินตับคนน่ะครับ ต่อไปคือแม่นาคนะครับผม แม่นาคเป็น เอ่อ..ผู้หญิงคนหนึ่งที่ตั้งครรภ์นะครับ แล้วก็คลอดลูกไม่ได้นะครับ เนื่องจาก เอ่อ..ลูกไม่รู้ว่ายังไง ผมก็ไม่แน่ใจนะครับ อาจจะตัวใหญ่หรือว่า เอ่อ..กลับหัวยังไงไม่รู้ ไม่สามารถเบ่งลูกออกมาได้ ก็เลยตายทั้งลูกทั้งแม่เลยนะครับ แม่นาคมีคนรักที่ชื่อว่าพี่มากนะครับผม แต่ว่าตัวคนรักของแกเนี่ย ไม่รู้ว่าแกตายแล้วนะครับ พอคนรักแกกลับมาที่บ้านเนี่ย ก็อยู่กับแกตามปกตินั่นแหละ แต่ว่า ยิ่งอยู่นานวันเข้า ยิ่งรู้สึกว่ามีกลิ่นเหม็นในบ้าน คือเป็นกลิ่นศพของแม่นาคนะครับผม จนสุดท้ายแกก็รู้ว่า แฟนแกน่ะเสียแล้วนะครับ ในเมืองไทยแม่นาคถือว่าเป็นผีที่ได้รับความนิยมสูงสุดนะครับ ถูกนำมาทำเป็นภาพยนตร์ เป็นเอ่อ..ละครทีวี ละครวิทยุ ละครเวที แล้วก็เขียนเป็นหนังสือหลายครั้งมากเลยนะครับ ปัจจุบันปีสองพันสิบสอง ก็มีหนังเรื่องแม่นาคสามดีนะครับ ถูกนำมาแสดงใหม่อีกครั้งหนึ่งนะครับในโรงภาพยนตร์ นอกจากนี้ ยังมีผีที่เกี่ยวกับอุบัติเหตุด้วยนะครับ อย่างเช่น ผีตายโหงอย่างเงี้ย คือคนที่ เอ่อ..ประสบอุบัติเหตุแล้วตายทันทีโดยที่ตัวเองไม่รู้ตัวอย่างเงี้ย ยังคิดว่าตัวเองมีชีวิตอยู่ แล้วก็ไม่ยอมไปผุดไปเกิดอะไรอย่างงี้นะครับ ถ้าเกิดจะให้ผีตายโหงเนี่ย ไปเกิดได้ ก็ต้องมีคนมาประสบอุบัติเหตุซ้ำที่เดิมนะครับ เขาถึงจะไปเกิดใหม่ได้ แล้วคนที่ตายโหงอีกคนหนึ่งก็ต้องมารอ ให้มีคนมารถชนอีกรอบหนึ่งถึงจะได้ไปเกิดนะครับผม เขาเรียกความเชื่อนี้ว่า ตัวตายตัวแทนนะครับ นอกจากผีที่น่ากลัวทั้งหลายแล้วนะครับ ยังมีผีที่คนรอบนอกนิยมกันนะครับ เขาเรียกว่า ผีใบ้หวยนะครับ คือผีที่มาเข้าฝันเรา ละก็บอกว่า เราจะได้เลขอะไรนะครับผม แล้วพอเราได้เลขหวยปุ๊บ เราก็ไปแทงหวย ถ้าเกิดเราถูกนะครับ เราก็ต้องมาเซ่นไหว้ผีที่มาใบ้หวยเรานะครับ แต่ว่าผมยังไม่เคยมีผีมาใบ้หวยเลยนะครับ คือยังไม่เคยถูกรางวัลลอตเตอรี่เลย